Walter von Engelhardt

Moritz Alexander Walter von Engelhardt (30. juuni (vkj 18. juuni) 1864 Tartu"Genealogisches Handbuch der baltischen Ritterschaften, Teil 1, 1: Livland" Starke. Görlitz. 1929 lk. 41 (saksa) – 1940 Düsseldorf) oli baltisaksa aednik. Ta sündis Tartu Ülikooli teoloogiaprofessori, tõelise riiginõuniku Gustav Moritz Constantin von Engelhardti ja Amalie Helene Alexandra von Oettingeni pojana.

Engelhardt kujundas mitmeid Liivimaa mõisaparke – Õisu, Räpina, Luua (1893), Pühajärve, Kärstna (1904) jt. Lätis on umbes 40 tema kujundatud parki, millest kuulsamad on Skrīveri, Kazdanga, Lielstraupe, Unguri ja Hopa mõisapark ning mitmed Riia linnapargid.

Engelhardti aiakujundust iseloomustab avar, kaugele ulatuv muruplats peahoone ees, enamasti vaatega veekogule. Muruplatsi palistavad kahelt poolt madalad põõsaste grupid, nende taga kõrgemad põõsad ja seejärel suured, tavaliselt pügamata jäetud puud. Põõsagruppide ja muru vaheline piir joonistub lainjalt. Muru servi ilmestasid sageli siberi nulu grupid, mis on ainulaadne Eesti parkidele.Mari Laane Iluaianduse käsiraamat. 2005 Varrak lk16 

Euroopas peetakse teda 20. sajandi uue saksa aiastiili rajajaks ja Düsseldorfi aiakunstnike koolkonna loojaks. Engelhardti ettepanekul ja põhjendusel sai moodsast aiakunstist eraldi kunstiliik – varem oli see olnud arhitektuuri osa.

Alates 1905. aastast töötas ta Düsseldorfi linna aednikuna.

Perekond
Moritz Alexander Walter von Engelhardt abiellus 1893. aastal vabapreili Anna Maria Gertrud von Drachenfelsiga, kes oli vabahärra Eduard von Drachenfelsi ning Pauline von Behri tütar. Abielust sündisid:
Heinrich Moritz Eduard von Engelhardt (1894–1918), hukkus sõjategevuses Picardies
Arnold Peter Philipp von Engelhardt (1896–1915), hukkus sõjategevuses Galiitsias
Karin Helene Elisabeth von Engelhardt (sündis 1898), abiellus Carl Liebrechtiga

Viide:

Esivanemad

Viited:"Genealogisches Handbuch der baltischen Ritterschaften, Teil 1, 1: Livland" Starke. Görlitz. 1929 lk. 36 (saksa)"Genealogisches Handbuch der baltischen Ritterschaften, Teil 1, 1: Livland" Starke. Görlitz. 1929 lk. 39 (saksa)"Genealogisches Handbuch der baltischen Ritterschaften, Teil 1, 1: Livland" Starke. Görlitz. 1929 lk. 40 (saksa)"Genealogisches Handbuch der baltischen Ritterschaften, Teil 1, 1: Livland" Starke. Görlitz. 1929 lk. 67 (saksa)
Vaata ka
Engelhardt

Viited

Välislingid

sugupuu

Kategooria:Engelhardtid
Kategooria:Baltisakslased
Kategooria:Aednikud
Kategooria:Sündinud 1864
Kategooria:Surnud 1940